proxectonos/corpus_dominio_legal_administrativo_tmp huggingface dataset:
02/03/2016 | Administración LocalMunicipal
Oza-Cesuras
Urxente ocupación dos bens e dereitos afectados pola expropiación forzosa para a execución das obras incluídas no proxecto técnico-senda peatonal, ensanche e mellora do Camiño Real, Oza-Cesuras

O Pleno do concello de Oza-Cesuras, en sesión celebrada o 26 de febreiro de 2016, adoptou interesar do Consello da Xunta de Galicia, en cumprimento do disposto na Orde do 7 de decembro de 1983, sobre urxente ocupación de bens en expropiación das corporacións locais (DOG nº 187, do 13 de decembro), a declaración de urxente ocupación dos bens e demais dereitos afectados pola expropiación forzosa que actualmente estase a tramitar neste concello co obxecto de levar a cabo as obras previstas no proxecto técnico titulado “SENDA PEATONAL, ENSANCHE Y MEJORA DEL CAMINO REAL, OZA-CESURAS (A CORUÑA)” (MELLORA DO CAMIÑO REAL), cos efectos previstos no artigo 52 da Lei de Expropiación Forzosa do 16 de decembro de 1954. Polo que, se somete o presente acordo a información pública por prazo de 15 días hábiles, mediante a publicación de senllos anuncios no boletín oficial da provincia da Coruña e no taboleiro de anuncios da corporación, co obxecto de que os afectados polos expediente de expropiación sexan oídos e poidan presentar reclamacións, a teor do disposto no artigo 56.1 do Regulamento de expropiación forzosa. No suposto que se presenten reclamacións serán resoltas polo pleno da corporación, conforme ao previsto no núm.5 do apartado primeiro da devandita Orde do 7 de decembro de 1983. Oza-Cesuras, 26 de febreiro de 2016 O ALCALDE, D. José Pablo González Cacheiro
02/03/2016 | Administración LocalMunicipal
Oza-Cesuras
Aprobación do padrón pola taxa de subministración de auga do 2º trimestre de 2015, ámbito territorial do antigo Concello de Cesuras

ÓRGANO E DATA DE APROBACIÓN: Xunta de Goberno Local, sesión do 12 de febreiro de 2016. NORMATIVA REGULADORA E EFECTOS: Artigo 102 e concordantes da Lei Xeral Tributaria e advertencia establecida no artigo 49.7 do Decreto 136/2012, de 31 de maio, polo que se aproba o Regulamento do canon da agua e do coeficiente de verquido a sistemas públicos de depuración de augas residuais. No relativo ao canon da auga, a falta de pago no período voluntario suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. PRAZO DE EXPOSICIÓN: 15 días. Oza-Cesuras, 19 de febreiro de 2016. O ALCALDE, Asdo.- José Pablo González Cacheiro.
02/03/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.51848. Estación de servicio. Concello de A Coruña

Promotora de Viviendas Urbanas S. L., solicita de Augas de Galicia por atoparse nas marxes do río da Grela, a autorización de obras, no lugar de Avda. Enrique Salgado Torres nº 11, parroquia de San Cristovo Das Viñas (San Cristovo), Concello de Coruña (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51848. As obras solicitadas consisten na execución do: “Proyecto básico modificado y de ejecución para estación de servicio y un local sin uso”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Coruña (A) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 18 de febreiro de 2016 O xefe do servizo territorial Néstor Rodríguez Arias
02/03/2016 | Administración LocalMunicipal
Oroso
Anuncio de exposición ó público do acordo inicial de aprobación da modificación da RPT do Concello

ANUNCIO Asunto: exposición pública do acordo inicial de aprobación da modificación da RPT do Concello O 19/02/2016, o Pleno do Concello aprobou inicialmente a modificación puntual da relación de postos de traballo e do organigrama do Concello de Oroso. O expediente exponse ao público durante quince días computados a partir do seguinte ao da súa publicación no Boletín Oficial da Provincia da Coruña; durante este período os interesados poden examinar o expediente e presentar ante o Pleno as reclamacións que estimen oportunas. Se ao remate da exposición pública non se presentasen reclamacións, entenderase definitivamente aprobado o acordo que se adoptou inicialmente (artigo 90 da Lei 7/1985, do 2 de abril, reguladora das bases do réxime local; artigos 126 e 127 do Real decreto 781/1986, do 18 de abril, polo que se aproba o texto refundido das disposicións vixentes en materia de réxime local; e artigo 169 do texto refundido da Lei reguladora das Facendas Locais). Oroso, 19 de febreiro de 2016. O alcalde Manuel Mirás Franqueira
02/03/2016 | Administración LocalMunicipal
As Pontes de García Rodríguez
Secretaría
Aprobación de solicitude de subvencións e delegación conferida a prol dun concelleiro

ANUNCIO Mediante este anuncio faise público, de acordo co previsto no artigo 44.2, en relación co 47, ambos os dous do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, que mediante resolución da Alcaldía n.º 206/2016, do 22 de febreiro, aprobouse a solicitude de subvención para “Melloras na rede de saneamento en Goente, rúa da Fábrica, a Cuveliña e no Poboado da Fraga Bloque E” (FCA 2016) e mediante resolución n.º 207/2016, do 22 de febreiro, aprobouse a solicitude de subvención para a “Reparación de pavimentos na Avda. de Vilalba entre o cruce coa rúa Cabanas e o cruce coa rúa Celso Emilio Ferreiro” (FEADER 2014-2012). Así mesmo, a través das devanditas resolucións conferiuse delegación a prol de José Alén Álvarez, concelleiro-delegado da Área de Réxime Interno e Recursos Humanos, facultándoo para a sinatura dos actos de trámite relacionados cos expedientes tramitados ao abeiro das Ordes do 21 e 23 de decembro de 2015 da Consellería de Presidencia, Administracións Públicas e Xustiza, das que traen causa. As Pontes de Dolores Aurora Laucirika Slavkova, 24 de febreiro de 2016. O concelleiro delegado da Área de Réxime Interno e Recursos Humanos José Alén Álvarez
02/03/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. A15.51428-Concesión

A ASOCIACIÓN DE DESENVOLVEMENTO RURAL MARIÑA-BETANZOS solicita de Augas de Galicia un caudal de 0,143 litros/segundo de augas mediante a captación dun pozo de barrena dentro da parcela 107 do polígono 20 para rega da súa produción agrícola. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.51428 As características do aproveitamento son: SOLICITANTE: ASOCIACIÓN DE DESENVOLVEMENTO RURAL MARIÑA-BETANZOS CAUDAL MEDIO: 0,143 litros/segundo DESTINO: regadío para produción hortícola ecolóxica da parcela 107 do polígono 20 ORIXE: pozo dentro da finca LUGAR: O Campamento PARROQUIA: Iñás CONCELLO: Oleiros A captación realizase mediante a extracción das augas dun pozo de barrena dentro da parcela 107 do polígono 20 para rega da súa produción hortícola. O que se fai público para xeral coñecemento, por un prazo de VINTE (20) DIAS NATURAIS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cabanas ou nas oficinas deste servizo, situadas no Edificio Administrativo de Monelos, Planta 9ª A Coruña, onde estará exposto o expediente de que se trata, para que poida ser examinado por quen o desexe. A Coruña, 18 de febreiro de 2016 O xefe de servizo territorial: Jorge Hernan Sancho Abarca Vidrier Erkiaga.-
02/03/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.51505. Rehabilitación dunha vivenda. Concello de Ferrol

Fanny Leonor Ben Kacem Sageras, solicita de Augas de Galicia por atoparse nas marxes do río San Antonio, a autorización de obras, no lugar de A Cabana, parroquia de A Cabana (Santo Antonio), Concello de Ferrol (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51505. As obras solicitadas consisten na rehabilitación dunha vivenda composta de planta baixa, alta e baixo-cuberta. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ferrol ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 18 de febreiro de 2016 O xefe do servizo territorial Néstor Rodríguez Arias
02/03/2016 | Administración LocalMunicipal
Fene
Servizos Económicos e Tributarios
Anuncio cobranza padrón decembro SAF a través da Lei de dependencia e programa básico de axuda no fogar

Por Resolución da Alcaldía núm.198/2016, de 23/02/2016, aprobáronse os padróns fiscais correspondentes ao mes de decembro do exercicio 2015 de Servizo de Axuda no Fogar a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpor as reclamacións ou alegacións que consideren pertinentes ante a Alcaldía. Recursos: Finalizado o prazo de exposición pública os interesados poderán interpor recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 24 de febreiro de 2016 O alcalde, Asdo. Juventino J. Trigo Rey
03/03/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 16 de febreiro de 2016, pola que se somete a información pública a petición de autorización administrativa previa e de construción dunha instalación eléctrica no concello de Ares (expediente IN407A 2015/629-1)

Núm. Expte.: IN407A 2015/629-1 Solicitante: Unión Fenosa Distribución, S. A. Denominación: LMTS CT na Rúa Ánxeles nº 32. Concello: Ares Liña de media tensión subterránea, a 15 KV, cunha lonxitude de 0,216 km, coa orixe en empalme proxectado na LMTS VDC711, entre o CT Papela (15SVF3) e o CT Avenida de Mugardos (15CJ12), condutor tipo RHZ1-2OL 12/20 KV 1x240 mm2 Al, e final na mesma liña unha vez realice entrada e saída no centro de transformación proxectado. Centro de transformación non prefabricado, cunha potencia de 400 KVA, e unha relación de transformación de 15000/400-230 V. - Lei 24/2013, do 26 de decembro, do sector eléctrico (BOE núm.310, do 27 de decembro de 2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). - Resolución do 19 de febreiro de 2014 pola que se aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía, Emprego e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 16 de febreiro de 2016 Isidoro Martínez Arca Xefe Territorial da Coruña
03/03/2016 | Administración LocalMunicipal
Mugardos
Aprobación inicial da modificación do artigo 6 da Ordenanza fiscal nº 29

APROBACIÓN INICIAL DA MODIFICACIÓN DO ARTIGO 6 (DECLARACIÓN E LIQUIDACIÓN) DA ORDENANZA FISCAL Nº 29, REGULADORA DA TAXA POLA PRESTACIÓN DO SERVIZO DE COLECTORES E ESTACIÓNS DE BOMBEO DAS AUGAS RESIDUAIS VERTIDAS Á REDE DE SANEAMENTO MUNICIPAL EN ALTA NA ZONA NORTE DA RIA DE ARES E SUR DA RÍA DE FERROL. Aprobada inicialmente polo pleno da corporación, en sesión celebrada o dia 26 de febreiro de 2016 a modificación do artigo nº 6 da ordenanza fiscal nº 29, reguladora da taxa pola prestación do servizo de colectores e estacións de bombeo das augas residuais vertidas á rede de saneamento municipal en alta da zona norte da Ría de Ares e sur da Ría de Ferrol, expónse ao público por período de 30 días hábiles, contados a partir do día seguinte ao da inserción do presente anuncio no Boletín Oficial da Provincia coa finalidade de que calquera persoa poida examinar o expediente na secretaria do concello, e presentar suxerencias ou reclamacións contra da mesma. Así mesmo, comunícase que transcorrido o devandito prazo sen que se produciran alegacións, a ordenanza consideraranse aprobada definitivamente. Mugardos, 29 de febreiro de 2016 O Alcalde, Asdo.) Juan D. de Deus Fonticoba
03/03/2016 | Administración LocalMunicipal
Aranga
Secretaría - Intervención
Aprobación inicial do orzamento municipal do exercicio 2016

O Pleno da Corporación, logo de aprobar o orzamento xeral municipal, as bases de execución do orzamento, o cadro de persoal funcionario e laboral para o exercicio económico 2016, en cumprimento do que se dispón no artigo 169 do texto refundido da Lei reguladora das facendas locais e nas disposicións concordantes, exponse ao público na Secretaría deste Concello, polo prazo de quince días hábiles –que se empezarán a contar desde o día seguinte á inserción do presente edicto no Boletín Oficial da Provincia–, co fin de que durante este prazo poidan formularse as reclamacións que se consideren pertinentes. No caso de non presentarse reclamacións, entenderase definitivamente aprobado. Aranga, 29 de febreiro de 2016. O alcalde Asdo.: Alberto Platas Álvarez
03/03/2016 | Administración LocalMunicipal
Vimianzo
Formalización de contrato denominado “Servizo de asistencia xurídica e representación e defensa xudicial do Concello de Vimianzo”

De conformidade co disposto no artigo 154 do texto refundido da Lei de contratos do sector público, faise pública a formalización do seguinte contrato administrativo formalizado polo Concello de Vimianzo: Vimianzo, 24 de febreiro de 2016. O alcalde Manuel Antelo Pazos
23/03/2016 | Administración LocalMunicipal
Muros
Anuncio de prórroga de créditos capítulo VI do orzamento 2015

ANUNCIO En Muros, a quince de marzo de dous mil dezaseis, a Sra. alcaldesa-presidenta do Concello Birama Carmenatis Grist, dicta a seguinte resolución: Visto o presuposto municipal prorrogado para o ano 2016. Vista a posibilidade de prorrogar os créditos do capítulo VI financiados con recursos propios. RESOLVO Prorrogar os seguintes créditos do capítulo VI do orzamento municipal de 2015 financiados con recursos propios, que son susceptibles de prórroga: Muros, 15 de marzo de 2016. A alcaldesa
23/03/2016 | Administración LocalMunicipal
Arzúa
Apertura casa turismo rural grupo A

Tramitándose expediente a instancia de Don Gonzaga Raufast Garcia Matres, sobre autorización para apertura de casa a encadrar dentro do grupo A dos establecementos de turismo rural, sita no lugar de Casal de Abaixo, na parroquia de Brandeso, deste termo municipal, de conformidade coas prescricións contidas no proxecto redactado polo arquitecto, Don Daniel Dumitru Fraidia Banyai. Aos efectos previstos no artigo 86 da Lei 30/1992, do 26 de novembro, de réxime xurídico das administracións públicas e do procedemento administrativo común, sométese este a información pública por período de vinte días hábiles, a contar dende o día seguinte á inserción do presente anuncio no Boletín Oficial da Provincia, período durante o cal, as persoas interesadas poderán examinar o expediente nas oficinas xerais da Casa do Concello en horario de 9:00 horas a 14:30 horas, e no seu caso formular as alegacións que estimen procedentes. Arzúa, 9 de marzo de 2016 O alcalde Asdo.: José Luís García López
23/03/2016 | Administración LocalMunicipal
Muros
Anuncio delegación funcións Alcaldía

Dª María Xosé Alfonso Torres, alcaldesa do Concello de Muros, ao abeiro do disposto na normativa de réxime local: Visto que non me resultará posible atender as funcións propias da Alcaldía do Concello de Muros que ostento, durante o día 16 de marzo de 21016. Visto o disposto no artigo 23.3 da Lei 7/1985, do 2 de abril, reguladora das bases do réxime local, no artigo 63 da Lei 5/1997, do 22 de xullo, de Administración Local de Galicia e os artigos 47 e 48 do RD 2568/1986, do 28 de novembro, aproba o regulamento de organización, funcionamento e réxime xurídico das entidades locais e os nomeamentos efectuados por medio do Decreto desta Alcaldía nº 476 do 6 de xullo de 2015. Que se faga cargo das funcións correspondentes á Alcaldía, co carácter de alcalde en funcións, o primeiro Tenente de Alcalde, D. José Manuel Quintela Fernández, durante o día 16 de marzo de 2016. Muros, 15 de marzo de 2016 A Alcaldesa
23/03/2016 | Administración LocalMunicipal
Miño
Correccion de erros no anuncio de aprobación inicial do Regulamento Orgánico do Concello de Miño

Detectado un erro no texto do anuncio de aprobación inicial do Regulamento Orgánico do Concello de Miño, publicado no BOP de A Coruña núm.49 do 14-03-2016, procédese a efectuar a seguinte corrección: – Onde di: “O Pleno da Corporación municipal, na sesión celebrada o día 26 de febreiro de 2016,.”, debe decir: “O Pleno da Corporación municipal, na sesión celebrada o día 16 de febreiro de 2016, …” Miño, 15 de marzo de 2016 O alcalde Ricardo A. M. Sánchez Oroza
23/03/2016 | Administración LocalMunicipal
Vilasantar
Padrón da auga dos meses de xaneiro e febreiro de 2016

Con data 10 de marzo de 2016, o alcalde Fernando Pérez Fernández, ditou a seguinte resolución: Visto o padrón fiscal da taxa da auga, incluído o canon da auga, correspondente aos meses de xaneiro e febreiro de 2016, tendo en conta o establecido na normativa vixente (Lei 7/1985 LBRL, Lei 58/2003, LGT, e RD 939/2005, Regulamento Xeral de Recadación e Decreto 136/2012 de 31 de maio) Primeiro: aprobar o padrón da taxa da auga, incluído o canon da auga, correspondente aos meses de xaneiro e febreiro de 2016, que consta de 547 usuarios, e que ascende o importe total a 4.151,87 euros (incluído o IVE e canon da auga). Segundo: Expoñer ao público o padrón aprobado, mediante a publicación do anuncio no BOP e no taboleiro de edictos do concello, por un período de 15 días. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, xeral tributaria. Terceiro: O prazo de cobro en período voluntario será de 2 meses, a contar dende o día seguinte a publicación do presente anuncio no BOP. Transcorrido o mesmo procederase a esixir os xuros de mora e os recargos, segundo os artigos 26 a 28 da Lei 58/2003. A falta de pagamento en período voluntario do canon da auga suporá a exixencia do mesmo directamente ao contribuínte pola vía de constrinximento polo organismo correspondente. Cuarto: Contra as liquidacións incorporadas aos padróns, os interesados poderán interior recurso preceptivo de reposición ante o Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do Real decreto lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte a publicación do anuncio no BOP. Contra a desestimación do recurso poderase interpor recurso contencioso administrativo ante o Xulgado do Contencioso Administrativo competente, no prazo de dous meses dende o día seguinte a notificación da resolución. Indicar tamén que a repercusión do canon da auga poderá ser obxecto de reclamación económico administrativa ante o órgano económico administrativo da Comunidade Autónoma de Galicia, no prazo dun mes dende o prazo que se entenda producida a notificación da resolución. Vilasantar, 10 de marzo de 2016 O alcalde Fernando Pérez Fernández
23/03/2016 | Administración LocalMunicipal
San Sadurniño
Modificación de créditos

O Pleno deste Concello, en sesión celebrada o pasado día 05/03/16, aprobou inicialmente o expediente de modificación de créditos nº 01/2016, de créditos extraordinarios financiados mediante anulacións ou baixas doutras partidas por unha cantidade total de 18.000 € euros, dentro do orzamento do presente exercicio 2016. O referido expediente permanecerá exposto ó público na Intervención deste Concello durante o prazo de quince días hábiles, contados a partir do día seguinte ó da súa publicación, a efectos de posibles reclamacións ante o Pleno, a tenor do disposto no artigo 177.2, en relación co artigo 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se finalizado o prazo de exposición ó público non se presentaran reclamacións, o expediente considerarase definitivamente aprobado. San Sadurniño, 15 de marzo de 2016. O Alcalde, Secundino García Casal.
23/03/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Mellora de seguridade vial na C. P. 3903 Tarreo do Blanco a Vilamateo por Ambroa, p. k. 6,69 ao 7,17 (Vilarmaior) (codigo de proxecto de gastos: 2008.3.82000.0004)

ANUNCIO PAGO DE DEPÓSITOS PREVIOS “MELLORA DE SEGURIDADE VIAL NA C. P. 3903 TARREO DO BLANCO A VILAMATEO POR AMBROA P. K. 6,69 AO 7,17. (VILARMAIOR) (CODIGO DE PROXECTO DE GASTOS: 2008.3.82000.0004)” (Cód.15.1130.0003.0), termo municipal de VILARMAIOR Segundo o disposto no art.49 do Regulamento de Expropiación Forzosa de 26 de abril de 1957, esta Excma. Deputación Provincial resolveu proceder a efectuar o pago dos depósitos previos e indemnizacións por rápida ocupación, en expedientes de expropiación forzosa como motivo das obras de “MELLORA DE SEGURIDADE VIAL NA C. P. 3903 TARREO DO BLANCO A VILAMATEO POR AMBROA, P. K. 6,69 AO 7,17 (VILARMAIOR) (15.1130.0003.0) (CODIGO DE PROXECTO DE GASTOS: 2008.3.82000.0004), termo municipal de Vilarmaior, na data e lugar que se sinala a continuación: Data: 11 de abril de 2016 Horario: 16.00 A 16.30 horas Lugar: Casa Consistorial de Vilarmaior RELACIÓN DE PROPIETARIOS O pago efectuarase polo pagador desta Excma. Deputación e en presenza do representante da administración e do alcalde e secretario do devandito Concello. O que se fai público, para xeral coñecemento, advertindo aos interesados titulares que o pago se fará precisamente aos que figuren como donos dos bens ou titulares do dereito expropiado, non admitíndose representación, senón por medio do poder debidamente autorizados, xa sexa xeral ou particular para este caso, e que deberán identificarse co DNI ou na súa falta polo coñecemento que testifican o alcalde e o secretario do citado Concello. A Coruña, a 18 de marzo de 2016. O presidente O secretario Asdo.: Valentín González Formoso Asdo.: José Luis Almau Supervía
23/03/2016 | Administración LocalMunicipal
Vilasantar
Aprobación padrón fiscal da taxa por recollida do lixo ano 2016

A Xunta de Goberno Local do día 11 de marzo de 2016, aprobou o padrón da taxa municipal de lixo, correspondente ó exercicio 2016, o cal se expón ó público, para a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria, durante o prazo de 10 días, a contar desde o día seguinte ó da publicación do presente edicto no BOP e no taboleiro de edictos do Concello. Durante este prazo, o devandito padrón estará ó dispor dos interesados no concello. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpo-los seguintes recursos: 1.-Reposición, perante a Alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes desde a súa presentación non se resolve de maneira expresa.2.-Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Tamén se poderá interpor calquera outro recurso que se estime conveniente.3. Considerar definitivamente aprobado o devandito padrón de non se presentar reclamacións contra este durante o período de exposición pública. Vilasantar, 15 de marzo de 2016 O Alcalde. Mihai Teodor Mayi Comabasosa
23/03/2016 | Otras Entidades y Anuncios ParticularesUniversidades
Universidade da Coruña
Escola Politécnica Superior
Inicio de recadación de precios públicos

Ao non poder levar a cabo a notificación á persoa interesada, segundo dispón o artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común (LRXAP-PAC) e en aplicación do disposto no dito artigo, publícase, para os efectos de notificación, o acordo de inicio de expediente de recadación de prezos públicos de matrícula. De acordo co disposto no artigo 5 da Resolución reitoral da Universidade da Coruña, do 27 de abril de 2012, sobre procedemento para a recadación de prezos públicos de matrícula, durante o prazo de dez días contados desde o día seguinte ao da publicación deste anuncio, o/a interesado/a terá á súa disposición o expediente para que, de acordo co artigo 84 da LRXAP-PAC, poida alegar e presentar os documentos/xustificantes que estime pertinentes ante a Administración da Escola Politécnica Superior, Campus de Esteiro, en Ferrol, teléfono 881 01 3231. Ferrol, 16 de marzo de 2016 Asdo: Alberto Ramil Rego Director Escola Politécnica Superior
23/03/2016 | Administración LocalMunicipal
Vimianzo
Formalización de contrato denominado “Mellora de travesía no lugar de Gándara”

De conformidade co disposto no artigo 154 do Texto Refundido da Lei de Contratos do Sector Público, faise pública a formalización do seguinte contrato administrativo formalizado polo Concello de Vimianzo: Vimianzo, 15 de marzo de 2016 O alcalde, Manuel Antelo Pazos
23/03/2016 | Administración LocalMunicipal
Boqueixón
Aprobación inicial da desafectación do dominio público da parcela nº39 A4 “Outenín” e do Centro de Saúde de O Forte

O Pleno do concello de Boqueixón, na sesión ordinaria que tivo lugar o 9 de marzo do 2016 adoptou o acordo de: 1º. Desafectar do dominio público a parcela número 39 A4 denominada “Outenin”, da concentración parcelaria da San Vicente de Boqueixón e o centro de saúde de O Forte situado en dita parcela, modificando a súa cualificación de bens de dominio público a bens de carácter patrimoniais. Dita parcela ten unha superficie de 1027,08 m2 e linda: norte e leste, camiño; sur e oeste, parcela 39 A3.2º. Someter a información pública o expediente durante 1 mes a efectos de presentación de reclamacións.3º. Se en dito prazo non se presentasen reclamacións, considerar definitivamente desafectados do dominio público tanto a parcela como o centro de saúde e proceder coa cesión ó SERGAS. Boqueixón a 15 de marzo do 2016 O alcalde Ovidio Rodeiro Tato
23/03/2016 | Administración LocalMunicipal
Boqueixón
Aprobación inicial da exención do IBI da parcela número 39 A4 “Outenín”, na que está emprazado o Centro de Saúde de O Forte

O Pleno do concello de Boqueixón, na sesión ordinaria que tivo lugar o día 9 de marzo do 2016 adoptou o acordo de: 1º. Estará exento do imposto sobre bens inmobles, a parcela número 39 A4, denominada “Outenín” de San Vicente de Boqueixón, na que está emprazado o centro de saúde de O Forte, que tamén está exento.2º. Publicar este acordo no BOP e no taboleiro de edictos do concello durante 30 días e considerar o acordo definitivamente adoptado no caso de non presentarse reclamacións. Boqueixón, 15 de marzo do 2016 O alcalde Ovidio Rodeiro Tato
23/03/2016 | Administración LocalMunicipal
Abegondo
Convocatoria da xunta xeral extraordinaria da comunidade de augas de A Malata, Rivela, Vilar, O Pozo e Balbís (parroquia de Vizoño-Abegondo)

Asunto: CONVOCATORIA DA XUNTA XERAL EXTRAORDINARIA DA COMUNIDADE DE AUGAS DE A MALATA, RIVELA, VILAR, O POZO E BALBÍS (PARROQUIA DE VIZOÑO-ABEGONDO). Clave DH. A15.1088 A solicitude de María Fernández Díaz, presidenta da COMUNIDADE DE AUGAS DE A MALATA, RIVELA, VILAR, O POZO E BALBÍS (PARROQUIA DE VIZOÑO-ABEGONDO), convoco aos/ás usuarios/as para unha xunta xeral extraordinaria. Lugar: local social de Vizoño Data: 21.04.2016 Hora: 20.00 horas en primeira convocatoria e 20.30 horas en segunda convocatoria. ORDE DO DÍA: Alta de novos membros da comunidade. Aprobación de obras de mellora da traída veciñal. Aprobación dos prezos das futuras acometidas. Abegondo, 16 de marzo de 2016. Asdo.: Gustavo Manuel Quindimil Gómez Alcalde accidental - Decreto número 75/2016 08-03-216
21/03/2016 | Administración LocalMunicipal
Santa Comba
Anuncio licitación obra

a) Organismo: Concello de Santa Comba b) Dependencia que tramita o expediente: contratación c) Nº expediente: CON/OBR/AB-FP/2015-01 1.2.- Obra financiada ao abeiro de Convenio Deputación da Coruña – Santa Comba. Núm.: 99/2015 a) Descrición do obxecto: Obras de “Pavimentación A Choupana – Fontecada – Alón” b) Lugar de Execución: Concello de Santa Comba c) Prazo de execución (meses): Tres (3) a) Tramitación: Ordinaria b) Procedemento: Aberto, cun único criterio de valoración: factor prezo. a) A. Valor estimado: 89.804,84 €; B. IVE (21%): 18.859,02 €. Importe Total A+B: 108.663,86 € a) Provisional: Non se esixe b) Definitiva: o 5% do prezo de adxudicación (excluído o IVE) a) Entidade: Concello de Santa Comba b) Dependencia: contratación c) Enderezo: Praza do Concello, núm.1 d) Localidade e Código Postal: Santa Comba, 15841 e) Teléfono: 981 880 075 / 981 880 100 f) Fax: 981 880 716 a) Non se esixe b) Solvencia económica e financeira e solvencia técnica e profesional: establecida no PCAP a) Data límite de presentación: dentro do prazo de 26 días naturais, a contar dende o seguinte ao da última publicación do anuncio de licitación no BOP ou no perfil do contratante, en horario de 9:00 a 14:00 horas, agás sábados cuxo horario será de 10:00 a 13:00 horas. b) Hora límite: ata as 14:00 horas do derradeiro día do prazo de presentación. c) Documentación a presentar: a sinalada no Prego-Tipo de Cláusulas Administrativas Particulares para a contratación mediante procedemento aberto (cun único criterio de valoración: factor prezo) das obras comprendidas nos plans provinciais e outras obras provinciais (aprobado en sesión do Pleno da Deputación do 30/12/2015 (BOP núm., substituíndo a documentación a presentar no Sobre A pola declaración responsable segundo o modelo indicado no citado prego na cláusula 12.1.2 e segundo o establecido no artigo 146.4 do RD 3/2011, de 14 de novembroTRLCSP d) Lugar de Presentación: - Entidade: Concello de Santa Comba. Rexistro Xeral - Enderezo: Praza do Concello, núm.1 - Localidade e Código Postal: Santa Comba 15841 a) Data: na data e hora que se indique no perfil do contratante do Concello de Santa Comba (cláusula 15.1 do PCAP) A obter no lugar e polos medios indicados no punto 6 do presente anuncio e no perfil do contratante: www.santacomba.es Serán de conta do adxudicatario os gastos sinalados no Prego de cláusulas administrativas particulares (epígrafe 19 do anexo I: cadro de características do contrato). Santa Comba, 09 de marzo de 2016 O alcalde José Antonio Ucha Velo
21/03/2016 | Administración LocalMunicipal
Arzúa
Anuncio de exposición pública da modificacion da Ordenanza reguladora da instalación de terrazas e outros elementos auxiliares en terreos de dominio público municipal

A N U N C I O O Pleno do Concello, na sesión celebrada o día 4 de marzo de 2016, adoptou o acordo de aprobar inicialmente a modificacion da Ordenanza reguladora da instalación de terrazas e outros elementos auxiliares en terreos de dominio público municipal. O que se fai público durante o prazo de trinta días hábiles, a partir do seguinte ao da publicación deste anuncio no Boletín Oficial da Provincia, a fin de que os interesados poidan examinar o expediente e presentar reclamacións e suxerencias, de conformidade co disposto no artigo 49, b), da Lei 7/1985, do 2 de abril, reguladora das bases do réxime local, facendo saber que, tal como dispón o parágrafo final da letra c) do referido artigo 49, no caso de que non se presente ningunha reclamación ou suxerencia, entenderase definitivamente adoptado aquel acordo ata entón provisional. En Arzúa, a 11 de marzo de 2016. O alcalde Asdo.: José Luis García López
21/03/2016 | Administración LocalMunicipal
Miño
Composición da mesa de contratación cando o órgano de contratación é o Pleno Municipal

8º.- Designación dos membros da mesa de contratación cando o órgano de contratación é o Pleno Municipal.1º.- Designar como membros da Mesa de Contratación, nos expedientes de contratación competencia do Pleno, as persoas que se relacionan a continuación: O alcalde – presidente: Don Ricardo A. M. Sánchez Oroza. A secretaria municipal: dona Alejandra Rodríguez Menéndez. Suplente: A persoa designada como secretario accidental. O interventor municipal: don F. Javier Ulloa Arias. Suplente: A persoa designada como interventor accidental. O arquitecto municipal: don Ignacio Pedrosa Pérez. Suplente: O enxeñeiro técnico municipal: don Juan Cheda Quintana. O técnico de intervención: don Iago Fernández Iglesias. Suplente: O auxiliar administrativo don Teodor Daniel Illana Esponera. O concelleiro don Jesús Veiga Sabín. Suplente a concelleira dona Ana Picos Freijomil. O concelleiro don José Paz Casal. Suplente a concelleira dona Josefina Romeu Pérez. A concelleira dona Emma González Álvarez. Suplente o concelleiro don Moisés Dopico Longueira A concelleira dona Catalina Morado Fariña. Suplente o concelleiro don Agustín Sanz Horcajo respectivamente. O tesoureiro municipal: don Emilio Caínzos Quintás. Suplente: A persoa designada como tesoureiro accidental. Miño, 10 de marzo de 2016 O alcalde Ricardo A. M. Sánchez Oroza
21/03/2016 | Administración LocalMunicipal
Ames
Anuncio de licitación das obras de reparación interiores en Insua (Agrón) e outro. Ames

Entidade adxudicataria: Concello de Ames. Obxecto do contrato: Execución das obras incluídas no proxecto “Reparación interiores en Insua (Agrón) e outro”. Tramitación: Ordinaria. Procedemento: Aberto con varios de criterios de adxudicación. Orzamento de licitación: 32.222,72 IVE incluído Prazo de execución: 6 meses. Garantías: Provisional: Non se esixe. Definitiva: 5 % do prezo de adxudicación IVE excluído. Clasificación do contratista: Non se esixe. Criterios de adxudicación: Véxase prego de cláusulas administrativas particulares. Admisión de variantes e melloras: segundo o establecido no prego. Información: Concello de Ames (Departamento de contratación). Teléfono: 981883002. Fax: 981884929. Dirección: Praza do Concello s/n. Bertamiráns 15.200 Ames (A Coruña). Presentación de ofertas: Os licitadores poderán presentar as proposicións no Rexistro Xeral do Concello de Ames, ata as 14:00 horas dos 26 días naturais seguintes ó da derradeira publicación do anuncio de licitación no Boletín Oficial da Provincia ou no no perfil do contratante do Concello de Ames. Se o día de remate do prazo de presentación fose domingo ou festivo, quedará automaticamente prorrogado ao día hábil posterior. Documentación a presentar: Véxase prego de cláusulas administrativas particulares. Apertura de plicas: Terá lugar en acto público na Casa do Concello, o día e hora que se indicará no taboleiro de anuncios e no perfil do contratante do Concello, cunha antelación mínima de 2 días hábiles. Perfil do contratante: http://www.concellodeames. gal. (Perfil do contrante) Gastos dos anuncios: serán por contra do adxudicatario ata o importe máximo de 500.- Euros. Documentación: Poderanse obter copias do proxecto, así como dos pregos de cláusulas administrativas particulares en Copistería Copy Belén, c/ Rosalía de Castro nº. 29-31, Santiago de Compostela, Teléfono: 981 599 924. Outras informacións: Ver pregos de cláusulas administrativas particulares. Ames, 11 de marzo de 2016 O alcalde, José M. Miñones Conde
21/03/2016 | Administración LocalMunicipal
Vilarmaior
Padrón fiscal SAF dependencia febrero 2016

Mediante Decreto da Alcaldía de data do 14 de marzo de 2016 aprobouse o padrón fiscal da taxa pola prestación do servizo de axuda no fogar, a persoas dependentes valoradas, correspondente ao mes de febreiro de 2016, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 14 de marzo de 2016. O ALCALDE, Carlos Vázquez Quintián
21/03/2016 | Administración LocalMunicipal
Boiro
Exposición pública da aprobación inicial da modificación da relación de postos de traballo do Concello

ANUNCIO Asunto: exposición pública do acordo de aprobación inicial da modificación da RPT do Concello de Boiro Na sesión ordinaria do 10/03/2016 o Pleno do Concello aprobou inicialmente a modificación puntual da relación de postos de traballo e do organigrama do Concello de Boiro. De conformidade co previsto no artigo 126.3 do Real decreto lexislativo 781/1986, do 18 de abril, o expediente exponse ao público durante 15 días hábiles, computados a partir do seguinte ó da publicación deste anuncio no Boletín Oficial da Provincia da Coruña. Durante este período os interesados poden examina-lo expediente e presenta-las reclamacións que estimen oportunas. Se ó remate da exposición pública non se presentasen reclamacións, entenderase elevado a definitivo o acordo que se adoptou inicialmente. Boiro, 14 de marzo de 2016. O alcalde Juan José Dieste Ortigueira
21/03/2016 | Administración LocalConsorcios
Consorcio As Mariñas
Delegación de funcións da Presidencia do 13 ao 21 de marzo de 2016

ASUNTO: DELEGACIÓN FUNCIÓNS PRESIDENCIA DO 13 AO 21 DE MARZO DE 2016 EXPEDIENTE: ANTECEDENTES O presidente do Consorcio As Mariñas ausentarase do día 13 ao 21 de marzo de 2016, ambos os dous incluídos, polo que non pode atender e desempeñar as funcións propias do seu cargo durante o mencionado período. LEXISLACIÓN APLICABLE A Lexislación máis destacada do asunto é a seguinte: – A Lei 7/1985, do 2 de abril, reguladora das bases de réxime local. – A Lei 30/1992, do 26 de novembro, de réxime xurídico das administracións públicas e do procedemento administrativo común. – A Lei 5/1997, de 22 de xullo, de Administración Local de Galicia. – Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais (ROF). CONSIDERACIÓNS Nos casos de ausencia, enfermidade ou impedimento, as funcións do/da presidente/a non poderán ser asumidas polo/a vicepresidente/a a quen corresponda sen expresa delegación. A delegación debe conter os seguintes requisitos: As delegacións serán realizadas mediante Decreto que conterá o ámbito dos asuntos a que se refire a delegación, as facultades que se deleguen, así como as condicións específicas de exercicio destas. A delegación de atribucións terá efecto dende o día seguinte ao da data do Decreto, salvo que nela se dispoña outra cousa, sen prexuízo da súa preceptiva publicación no Boletín Oficial da Provincia. Xa que logo, o funcionamento dos servizos consorciais deben seguir desenvolvéndose con normalidade e faise preciso a substitución da presidencia. De acordo co artigo 23.3 da Lei 7/1985, do 2 de abril, reguladora das bases de réxime local, así como o artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, RESOLVO: PRIMEIRO.–Delegar a presidencia do Consorcio na totalidade das competencias da mesma en substitución do titular, na data sinalada para a ausencia, na vicepresidenta, D.ª Alejandra Antonia Alicia Bonachi Alarcon de la Lastra. SEGUNDO.–Comunicar o resolto á persoa interesada para os efectos oportunos e darlle conta deste acordo aos membros da Corporación e á Administración do Estado nos casos nos que a lexislación así o requira. TERCEIRO.–Publicar esta delegación no Boletín Oficial da Provincia tal e como dispón o art.44.2 do ROF. CUARTO.–Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre en cumprimento do disposto no art.42 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. O que resolvo e asino, ante min, o secretario da Corporación. Bergondo, 11 de marzo de 2016. O presidente O secretario José Antonio Santiso Miramontes Adrián J. Márquez Caramés
21/03/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Administración Industrial
Resolución do 14 de marzo de 2016 da Xefatura Territorial da Coruña, pola que se somete a información pública a petición de autorización administrativa previa e a autorización administrativa de construción (IN407A 2016.32)

Resolución do 14 de marzo de 2016, da Xefatura Territorial da Coruña, pola que se somete a información pública a petición de autorización administrativa previa e a autorización administrativa de construción dunha instalación eléctrica no concello de Oroso (Núm. Expte. IN407A 2016/32-1). Para os efectos previstos na Lei 24/2013, do 26 de decembro (BOE núm.310), e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización da instalación eléctrica que se describe: – Solicitante: Wood Chips Galicia, SLU. – Enderezo social: Avda. Zumalacárregui, 35-baixo - 15350 Cedeira. – Título: Proxecto do CT e acometida para planta de secado e preparación da astilla de madeira (biomasa) co fins enerxéticos (xeración térmica). – Situación: parque empresarial Sigüeiro, parcela 5, 15880 Oroso. – Descricións técnicas: Dúas celas E/S, cela de secionamento. LMT RHZ1 2OL 12/20 kV, 3x(1X240 mm) 2,53 m. Cela de remonte a protección xeral, cela de medida. Transformador COTRADIS 400 kVA, refrixeración natural en aceite, 20 kV/420 V. Todas aquelas persoas ou entidades que se consideren afectadas poderán examinar o proxecto e/ou presentar as súas alegacións nesta Xefatura Territorial, situada no edificio administrativo de Monelos, rúa Vicente Ferrer, 2, 1.º andar, 15071 A Coruña, no prazo de vinte días, contados a partir do día seguinte á publicación, artigos 48 e 86 da Lei 30/1992, do 26 de novembro, do réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. A Coruña, 14 de marzo de 2016. O xefe territorial Isidoro Martínez Arca
21/03/2016 | Administración LocalMunicipal
Teo
Aprobación definitiva de padrón de contribuíntes

Por resolución da Alcaldía deste Concello, de data 8 de marzo de 2016 aprobouse definitivamente o padrón de contribuíntes da taxa por abastecemento de auga, sumidoiros e depuración correspondente ao 4º trimestre do exercicio 2015, unha vez transcorrido o prazo de 10 días hábiles de exposición pública sen que se presentasen reclamacións. O prazo de cobro en período voluntario é de DOUS MESES dende o remate do prazo de exposición ao público, e abrangue dende o 08/03/2016 ao 08/05/2016, ámbolos dous incluídos. O ingreso poderá efectuarse nas oficinas da entidade colaboradora ABANCA empregando o instrumento de cobro enviado por correo ordinario ao domicilio declarado dos contribuíntes para tal fin, ben no horario de caixa que a mesma teña establecido ou ben en caixeiros automáticos ou por medio da banca electrónica ou banca móvil. Os contribuintes que non recibisen ou extraviasen o impreso correspondente, disporán ata o último día do prazo indicado para solicitar un duplicado no Servizo de Augas de Teo (Travesía da Ramallosa, nº 38) posto que a non recepción do mesmo non exonera da obriga de pagamento e non impide a utilización da vía de constrinximento. Aos contribuíntes que domiciliasen o pagamento desta taxa, cargaráselle en conta o importe correspondente de acordo coas súas indicacións. Aconséllase que, para a súa comodidade, domicilie o pagamento dos seus tributos en calquera entidade bancaria. Unicamente deberá cumplimentar a orden de domiciliación correspondente e dirixila ao Servizo de Augas de Teo. Transcorrido o prazo de ingreso voluntario sen que se tivese satisfeito a débeda, iniciarase o período executivo, de acordo co disposto nos artigos 26, 28 e 161 da Lei Xeral Tributaria, o que determinará a esixencia dos xuros de mora, así como os recargos que correspondan e, no seu caso, das costas do procedemento de prema. Teo, 8 de marzo de 2016 O alcalde Rafael C. Sisto Edreira